Φίρχιλ φαν Ντάικ

Ο Φίρχιλ φαν Ντάικ (Virgil van Dijk, 8  Ιουλίου 1991) είναι Ολλανδός επαγγελματίας ποδοσφαιριστής, που αγωνίζεται ως κεντρικός αμυντικός στην Λίβερπουλ και στην εθνική ομάδα ποδοσφαίρου της Ολλανδίας, όπου είναι αρχηγός. Αναφέρεται ως ένας από τους καλύτερους στη θέση του στην εποχή του. 

Ξεκίνησε την καριέρα του στην ολλανδική Χρόνινγκεν, όπου έμεινε από το 2011 ως το 2013, όταν μετακινήθηκε στην σκωτσέζικη Σέλτικ Γλασκώβης. Με τη Σέλτικ κατέκτησε 2 φορες το Πρωτάθλημα και το Λιγκ Καπ Σκωτίας. Τον Σεπτέμβριο του 2015, πήρε μεταγραφή στην την αγγλική Σαουθάμπτον, κάνοντας το ντεμπούτο του στην Πρέμιερ Λιγκ. Εκεί έμεινε ως τον Ιανουάριο του 2018, όταν η Λίβερπουλ δαπάνησε 75 εκατομμύρια λίρες για να τον αποκτήσει. Με τον φαν Ντάικ στις τάξεις της, η Λίβερπουλ έφτασε ως τον τελικό του ΟΥΕΦΑ Τσάμπιονς Λιγκ τη σεζόν 2017–18, όπου ηττήθηκε από τη Ρεάλ Μαδρίτης, ενώ τη χρονιά 2018–19 κατέκτησε τον τίτλο, νικώντας στον τελικό την Τότεναμ με 2-0, με τον ίδιο να ανακηρύσσεται Παίκτης του Αγώνα. Επίσης, έχει κερδίσει τον τίτλο Παίκτης της Χρονιάς από την PFA, αλλά και τον τίτλο του Κορυφαίου Παίκτη της Χρονιάς στην Πρέμιερ Λιγκ, τη σεζόν 2018–19. Την επόμενη σεζόν κατέκτησε τον τίτλο, τον πρώτο της ομάδας μετά απο 30 χρόνια, ενώ ο ίδιος ήταν δεύτερος στην ψηφοφορία της Χρυσής Μπάλας χάνοντας το έπαθλο με μικρή διαφορά. 

Αγωνίστηκε για πρώτη φορά στην εθνική ομάδα της Ολλανδίας το 2015, ενώ από το 2018 είναι ο αρχηγός της, οδηγώντας την στον τελικό του πρώτου Πρωταθλήματος Εθνών της ΟΥΕΦΑ. Πήρε την πρώτη θέση στον Όμιλο Α, μπροστά από Γαλλία και Γερμανία. Στην τελική φάση, που έγινε στην Πορτογαλία, το διάστημα 5-9/6/2019, νίκησε στα ημιτελικά με 3–1 την Αγγλία στην παράταση, αλλά έχασε στον τελικό με 1–0 από την Πορτογαλία. Εκπροσώπησε επίσης την ομάδα στο Παγκόσμιο Κύπελλο 2022 και στο Ευρωπαϊκό Πρωτάθλημα Ποδοσφαίρου 2024.

 Τίτλοι και διακρίσεις 

 Πρωτάθλημα Σκωτίας: 2013–14, 2014-15
 Λιγκ Καπ Σκωτίας: 2014-15
 ΟΥΕΦΑ Τσάμπιονς Λιγκ: 2018-19
 Πρέμιερ Λιγκ: 2019-20, 2024-25
 ΟΥΕΦΑ Σούπερ Καπ: 2019
 Παγκόσμιο Κύπελλο Συλλόγων: 2019
 Λιγκ Καπ: 2021-22
 Κυπελλο Αγγλιας: 2021-22
Παραπομπές

Εξωτερικοί σύνδεσμοι



Κατηγορία:Ολλανδοί ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία 
Κατηγορία:Αμυντικοί ποδοσφαιριστές
Κατηγορία:Ολλανδοί ποδοσφαιριστές στο εξωτερικό
Κατηγορία:Ολλανδοί με καταγωγή από το Σουρινάμ
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024